6 सीरीज 5 कप्तान, 25 साल से अफ्रीका में ऐसा है भारत का रिकॉर्ड
टीम इंडिया साउथ अफ्रीका में 25 साल से टेस्ट सीरीज नहीं जीतने की नाकामी को भुलाकर विराट की कप्तानी में 5 जनवरी से केपटाउन के न्यूलैंड्स स्टेडियम में इतिहास रचने के इरादे से उतरेगी.
भारतीय टीम ने साउथ अफ्रीका में पहली टेस्ट सीरीज साल 1992 में मोहम्मद अजहरुद्दीन की कप्तानी में खेली थी. उस दौरे पर भारत को साउथ अफ्रीका की टीम ने टेस्ट सीरीज में 1-0 से शिकस्त दी थी.
1992 दौरे को मिलाकर भारतीय टीम साउथ अफ्रीका में कुल छह टेस्ट सीरीज खेल चुकी हैं. जिनमें से उन्हें 5 सीरीज में अफ्रीकी टीम से शिकस्त मिली है. हालांकि साल 2010 में एक सीरीज भारत ड्रॉ करवाने में कामयाब रहा है.
वहीं अब तक टीम इंडिया के कुल पांच कप्तान साउथ अफ्रीका का दौरा कर चुके है, लेकिन वह टेस्ट सीरीज जीतने में कामियाब नहीं हुए. एमएस धोनी ने जरूर साल 2010 में टेस्ट सीरीज ड्रॉ करवाई थी.
टीम इंडिया का साउथ अफ्रीका में रिकॉर्ड (टेस्ट फॉर्मेट)
1. भारत का अफ्रीका दौरा (कप्तान मोहम्मद अजहरुद्दीन) - 4 मैचों की टेस्ट सीरीज 1992-1993 - साउथ अफ्रीका 1-0 से जीता
2. भारत का अफ्रीका दौरा (कप्तान सचिन तेंदुलकर) - 3 मैचों की टेस्ट सीरीज 1996-1997 - साउथ अफ्रीका 2-0 से जीता
3. भारत का अफ्रीका दौरा (कप्तान सौरव गांगुली) - 2 मैचों की टेस्ट सीरीज 2001-2002 - साउथ अफ्रीका 1-0 से जीता
4. भारत का अफ्रीका दौरा (कप्तान राहुल द्रविड़) - 3 मैचों की टेस्ट सीरीज 2006-2007 - साउथ अफ्रीका 2-1 से जीता
5. भारत का अफ्रीका दौरा (कप्तान एमएस धोनी) - 3 मैचों की टेस्ट सीरीज 2010-2011 - सीरीज 1-1 से ड्रॉ
6. भारत का अफ्रीका दौरा (कप्तान एमएस धोनी) - 2 मैचों की टेस्ट सीरीज 2013-2014 - साउथ अफ्रीका 1-0 से जीता
टीम इंडिया का साउथ अफ्रीका में रिकॉर्ड बेहद खराब रहा है, यहां भारतीय टीम ने कुल 17 टेस्ट मैच खेले हैं, जिसमें से उन्होंने महज दो टेस्ट जीते हैं. टीम इंडिया ने साउथ अफ्रीका में साल 2006 के दौरे पर राहुल द्रविड़ की कप्तानी में यहां पहला टेस्ट मैच जीता था. जोहानिसबर्ग में खेले गए इस टेस्ट मैच को भारतीय टीम ने एस श्रीसंथ की घातक गेंदबाजी की बदौलत 123 रनों से जीता था.
awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva hin_Deva